**2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ priemonės Nr. 09.4.3-ESFA-T-847 „Inostažuotė“ projektų finansavimo sąlygų aprašo pakeitimo projekto derinimo lentelė**

|  |  |  |  |  |
| --- | --- | --- | --- | --- |
| **Eil Nr.** | **Juridinis arba fizinis asmuo** | **Pastabos** | **ŪM pozicija** | **ŪM argumentai** |
| 1. | Lietuvos inovacijų centras, Lietuvos pramonininkų konfederacija, asociacija „Žinių ekonomikos forumas“, Lietuvos robotikos asociacija, Lietuvos lazerių asociacija, Lietuvos maisto eksportuotojų asociacija, Technologijų ir inovacijų paramos verslui asociacija, Vilniaus pramonės ir verslo asociacija | 1. Pakeitime numatyta įtraukti nuostatą, kad „511. Kartu su galutiniu mokėjimo prašymu, kai deklaruojamos išlaidos, pareiškėjas turi pateikti užsienio MTEPI centro (-ų) ir (arba) užsienio įmonės (-ių), vykdančios (-ių) MTEPI veiklą, išduotus bandymų protokolus (kopijas), arba mokslinę ataskaitą, arba jos nuorašą“ 2. PFSA yra numatyta, kad „remiama veikla – MTEPI veiklas vykdančių įmonių darbuotojų mokymas ir technologinių įgūdžių tobulinimas užsienio MTEPI centruose ir (arba) MTEPI veiklas vykdančiose užsienio įmonėse“ 3. Manome, kad:    1. finansuojama veikla „mokymas ir technologinių įgūdžių tobulinimas“ neturi nieko bendro su reikalavimu pateikti „bandymų protokolus (kopijas), arba mokslinę ataskaitą, arba jos nuorašą“, nes remiama veikla nėra MTEP veiklų vykdymas, o reikalavimas tai padaryti „užsienio MTEPI centrą ir (arba) užsienio įmonę, vykdančią MTEPI veiklą“  tik priimančią mokytis ir tobulinti technologinius įgūdžius Lietuvos įmonę – visiškai prasilenkia su logika.    2. Pakeitime esant 511 nuostatai kuriami  tik papildomi biurokratiniai reikalavimai ir neapibrėžtumai, nes visiškai nėra aišku - kas ir pagal kokius kriterijus vertins „bandymų protokolus (kopijas), arba mokslinę ataskaitą, arba jos nuorašą“, kada įvardinti dokumentai gali būti pripažinti netinkami, ir t.t.    3. Pakeitime esant 511 nuostatai neaišku kas ir kokias garantijas pateiks užsienio MTEPI centrui ir (arba) MTEPI veiklas vykdančiai užsienio įmonei, kad jos išduotuose bandymų protokoluose (kopijose), arba mokslinėje ataskaitoje, arba jos nuorašuose pateikta informacija, turinti komercinę vertę, nebus atskleista trečiosioms šalims. 4. **Atsižvelgiant į anksčiau pateiktus argumentus siūlome panaikinti 511 nuostatą**. | Neatsižvelgta | Reikalavimas pareiškėjui pateikti užsienio MTEPI centro (-ų) ir (arba) užsienio įmonės (-ių), vykdančios (-ių) MTEPI veiklą, išduotus bandymų protokolus (kopijas), arba mokslinę ataskaitą, arba jos nuorašą nustatytas siekiant išvengti piktnaudžiavimo Europos Sąjungos investicijų lėšomis atvejų. Pažymime, kad projektais turi būti prisidedama prie Lietuvos inovacijų plėtros 2014–2020 metų programos įgyvendinimo 2018–2020 metų veiksmų plano įgyvendinimo (vertinama, ar projekto veikla atitinka 2018–2020 m. veiksmų plano 1 tikslo „Plėtojant naujas žinias ir jų pritaikymą, ugdyti inovatyvią visuomenę“ 1.1 uždavinio „Plėtoti aukšto lygio žinias, mokslinius tyrimus, eksperimentinės plėtros veiklą“ 1.1.3 veiksmą „Teikti finansavimą ūkio subjektų darbuotojų, vykdančių MTEP veiklą, technologiniams įgūdžiams tobulinti užsienio MTEPI centruose ir MTEP veiklas vykdančiose užsienio įmonėse“). Pagal šiuo metu galiojančius priemonės finansavimo sąlygų aprašo reikalavimus nėra galimybių tinkamai įvertinti, kad užsienio MTEPI centras ir (arba) užsienio įmonė, kurioje vyksta mokymai, vykdo MTEPI veiklą, o MTEPI veiklas vykdančių įmonių darbuotojai iš tikrųjų bus mokomi ir tobulinami jų technologiniai įgūdžiai, todėl reikalaujama papildomų dokumentų, kuriais vadovaudamasi, VšĮ Europos socialinio fondo agentūra galės įvertinti projektų atitiktį priemonės finansavimo sąlygų apraše nustatytiems reikalavimams. |